Ephesians 11 Yin in a-Páblo chi quin tz'ibaj bi i wuj-i, in rapóstol i Jesucrísto man queje ile xraj i Dios chwe. Quin tak bi i wuj-i chiwe yix pa tinimit Efeso chi ix re chic i Dios, yix chi lic quix cojon che i Jesucrísto. 2 I ka Kajaw Dios, xak i Kajwal Jesucrísto, chiqui ya ni utzil chomal piwi, xak i uxlambal i c'ux.
Q'ui i utzil chomal yatal chake rumal i Jesucrísto3 Chaka cojo u 'ij i Dios chi u Kajaw i Kajwal Jesucrísto, man q'ui i utzil chomal u yom pa ka c'ux yoj chi oj 'o che i Crísto; ni'pa u q'uial 'utz re i chicaj, xak ca pe na pakawi yoj waral. 4 Ire, are maja cu yijba u wach i jyub ta'aj, 'ax oj u chom wi yoj chi wo'or oj 'o che i Crísto; xoj u cha, co'onbej na chake lic oj re ire, xak co'onbej chake chi n-ta ka mac chuwach ire. 5 I Dios, nim i c'axnabal u c'ux; rumal-i, u ch'obom chu xebal lok chi co'on na rac'al ire chake, xa rumal i Jesucrísto. Are iri, are u ch'obom i Dios chi co'on na; are i xraj ire ile. 6 Rumal-i, caka coj u 'ij i Dios; caka tioxij che man i rutzil u c'ux chake, mas lic nim. Nim i utzil chomal u 'anom chake man xo'on junam chake ru' u C'ojol, chi c'ax cu na'o. 7 Rumal u camic i u C'ojol, 'o u cuytajic i ka mac, xak 'o i kelbal chi sak. Queje ile u 'anom chake rumal i nim laj rutzil u c'ux chake. 8 I Dios lic u 'alijinsam i c'axnabal u c'ux chake; u yom chake chi caka ta u be, xak u yom chake chi 'o i ka no'oj. 9 U yom chake caketamaj wach u ch'obom pu c'ux chi craj ire co'on na; xu ya chake chi caka ta u be wach u ch'obom ire mísmo. 10 Are u ch'obom i Dios are iri: ronojel ni'pa i 'o chicaj, xak ni'pa i 'o chuwach i jyub ta'aj, 'is junam cu ya na pu'ab i Crísto. Queje co'on ni Dios ile are cu rik i 'ij chi u ch'icom na.
11 Rumal i ka 'olem che i Crísto, caka rik i ke yoj che ile chi cu ya i Dios chique i je re ire; ire oj u chom chu xebal lok caka rikbej re ile, man queje u ch'obom li ile; ire, co'on ronojel pacha i cu maj u wach. 12 Rumal-i, yoj chi oj nabe chu cubaxic i ka c'ux che i Crísto, ni'pa i caka 'ano, chom chaka 'ana che, man quiqui bij ni winak chi nim u 'ij u chomal i Dios. 13 Xak queje yix; are xi ta u tzijol i sak laj tzij, are xi ta wach i 'elbal chi sak, are xi cuba i c'ux che i Crísto, xe'el 'uri 'o re i Crísto chiwe, y xoc i u Tewal i Dios pi c'ux, c'utbal-re chi ix re chic i Dios. Queje xu 'an i Dios ile chiwe, pacha u bim canok. 14 I u Tewal i Dios pa kanima are u xebal i sipon chi cu ya na ire chake. We u yom ile pa ka c'ux, keta'am 'uri chi co'on panok ronojel ni'pa i ke yoj ca yataj na paka'ab are cutzin i kelsaxic chi sak. Queje cu 'an i Dios ile chake, ocsabal re u 'ij u chomal.
I ma Páblo xu tz'onoj che i Dios chi cu ya ni qui no'oj i creyent15 Rumal-i yin, are xin ta chi lic i cubam i c'ux che i Kajwal Jesus, xak mas c'ax que i na conojel i je re i Dios, lic xin tioxij che i Dios, y n-quin mayij tu 'onquil. Are quin tz'onoj che i Dios, xak quin tz'onoj piwi yix. 17 Quin tijin chu tz'onoxic che i nim laj ka Kajaw Dios, chi xak u Dios i Kajwal Jesucrísto, chi cu ya na jun i no'oj chi ca pe ru' ire. Queje ile quin tz'onoj che, man qui ta ni u be ronojel wach i cu 'alijinsaj ire chiwe, xak lic quiwetamaj ni u nojbal ire. 18 Quin tz'onoj che chi cu sakirsaj na i nojbal yix, 'anbal-re chiwe chi qui ta ni u be wach i 'utz quiwil ni yix chi ix sic'tal rumal i Dios. Cwaj quiwetamaj wach u nimal, wach u chomal i u q'uial 'utz chi cu ya ni Dios chique i je re ire. 19 Xak cwaj quiwetamaj ni'pa i u nimal i nim laj u cho'ab i Dios; ire ronojel 'is ca tiqui che. I nim laj u cho'ab-le, 'o chic ku' yoj chi oj cojon nak chic che ire. Are i mísmo u cho'ab-le chi lic xu 'alijinsaj are xu walijsaj i Crísto chiquixol i camnak, y xu cuba pu wikabim ire chila chicaj. 21 Chila nim ni u patan chiquiwach conojel i je 'o chicaj chi 'o qui patan: ni'pa i que takanic, ni'pa i que 'ataw tzij, ni'pa i je caj'atzil, xak ni'pa i que rajawinic. Are ire nim u 'ij piquiwi conojel i ni'pa tak 'o qui 'ij, n-xui ti wo'or, xak che tak i 'ij ca c'unic. 22 I Dios 'is u yom ronojel pu'ab i Crísto, xak u yom che chi ka wi ka jolom yoj oj jutzobaj re i Dios. 23 I jutzobaj-le, que'elok are u ch'acul i Crísto. Jun ch'aculaj, n-tz'akat tu wach we n-tu jolom; xak queje jun jolomaj, n-tz'akat tu wach we n-tu ch'acul. Queje ile ca tz'akat na i Crísto rumal i jutzobaj je re i Dios; xui-ri, are i Crísto co'on tz'akat che ronojel ni'pa i 'olic.
Copyright information for `ACRACC
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018